ఆర్థిక మంత్రి ఈటల రాజేందర్హైదరాబాద్ (ఆంధ్రజ్యోతి బిజినెస్): సూక్ష్మ, చిన్న, మధ్య తరహా కంపెనీ (ఎంఎ్సఎంఇ)ల ద్వారానే పెద్ద ఎత్తున ఉపాధి అవకాశాలు సాధ్యమవుతాయని తెలంగాణ ఆర్థిక మంత్రి ఈటల రాజేందర్ స్పష్టం చేశారు. ఈ విషయాన్ని దృష్టిలో ఉంచుకుని బ్యాంకులు ఈ రంగానికి పూర్తి స్తాయిలో వీలైనంత రుణ సాయం చేయాలని కోరారు. ఎంఎ్సఎంఇలకు అవసరమైన స్థాయిలో రుణాలు అందించక పోవడం బ్యాంకులకూ మంచిది కాదన్నారు. ‘ఎంఎ్సఎంఇ రంగానికి ఉన్న ఆర్థిక అవకాశాలు’ పేరుతో తెలంగాణ, ఆంధ్రప్రదేశ్ వాణిజ్య, పారిశ్రామిక మండళ్ల సమాఖ్య (ఎఫ్టాప్సీ) నిర్వహించిన బ్యాంకర్స్ సదస్సులో రాజేందర్ ఈ విషయం పేర్కొన్నారు. ‘ఎంఎ్సఎంఇల విషయంలో బ్యాంకుల ఆలోచనా విధానం మారాల్సిన అవసరం ఉంది. ఈ కంపెనీల రుణ అవసరాల మదింపు కోసం బ్యాంకులు ప్రత్యేక సిబ్బందిని నియమించుకోవాలి’ అన్నారు. ఆర్థిక వ్యవస్థ ఒకే చోట కేంద్రీకృతమైతే అది పేదరికానికి దారితీస్తుందని హెచ్చరించారు.చిన్న పరిశ్రమలను ప్రోత్సహించాలి..సకాలంలో రుణ సాయం చేయడం ద్వారా బ్యాంకులు ఎంఎ్సఎంఇలను ఆదుకోవాలని సదస్సులో మాట్లాడిన ఎఫ్టాప్సీ ప్రెసిడెంట్ గౌర శ్రీనివాస్ కోరారు. ప్రభుత్వం స్పష్టమైన ఆదేశాలు ఇచ్చినా ఎంఎ్సఎంఇలు ఇప్పటికే బ్యాంకుల రుణాలు పొందడంలో సమస్యలు ఎదుర్కోవడంపై ఆందోళన వ్యక్తం చేశారు. ఉపాధి, ఎగుమతులు, పారిశ్రామిక ఉత్పత్తి రంగాల్లో ఎంఎ్సఎంఇలు వహిస్తున్న పాత్రను గుర్తు చేశారు.
aardhika mantri eetala rajendarhaidarabad (aandhrajyoti bijines): suukshma, chinna, madhya taraha company (msm)la dwarane pedda ettuna upaadhi avakaasaalu saadhyamavutaayani telamgaana aardhika mantri eetala rajender spashtam chesaru. ee vishayaanni drushtilo unchukuni byaankulu ee rangaaniki puurti staayilo veelainanta runa saayam cheyalani koraru. msmliilaku avasaramaina sthaayilo runaalu andinchaka povadam byaankulakuu manchidi kaadannaaru. ‘msm rangaaniki unna aardhika avakaasaalu’ paerutho telamgaana, andhrapradesh vaanijya, paarisraamika mandalla samakhya (eftapsy) nirvahinchina bancers sadassulo rajender ee vishayam perkonnaru. ‘msmla vishayamlo byaankula alochana vidhaanam maaraalsina avasaram undi. ee companyla runa avasaraala madimpu kosam byaankulu pratyeka sibbandini niyaminchukovali’ annaru. aardhika vyavastha oke chota kendreekrutamaite adhi paedarikaaniki daariteestundani heccharinchaaru.chinna parisramalanu prothsahinchaali..sakaalamlo runa saayam cheyadam dwara byaankulu msmliilanu aadukovaalani sadassulo matladina eftapsy president gaura srinivas koraru. prabhutvam spashtamaina aadesaalu ichina msmlu ippatike byaankula runaalu pondadamlo samasyalu edurkovadampai aandolana vyaktam chesaru. upaadhi, egumatulu, paarisraamika utpatti rangaallo msmlu vahistunna paatranu gurtu chesaru.